**โครงการเสริมสร้างความเข้มแข็งทักษะภาษาอังกฤษและวิชาการ**

**ของนักศึกษา​คณะการบริการและการท่องเที่ยว**

1. **หลักการและเหตุผล**

คณะการบริการและการท่องเที่ยวใช้ภาษาอังกฤษเป็นสื่อการเรียนการสอนในทุกรายวิชาของทุกหลักสูตร คุณภาพการเรียนการสอนจึงขึ้นอยู่กับระดับความสามารถและทักษะด้านภาษาอังกฤษของนักศึกษาเป็นสำคัญ ในระยะเวลาที่ผ่านมา ทักษะภาษาอังกฤษของนักศึกษาในคณะฯ มีแนวโน้มตกต่ำลงอย่างเห็นได้ชัดจากหลักฐานเชิงประจักษ์ เช่น จำนวนนักศึกษาที่มีคะแนนทดสอบภาษาอังกฤษ TOEIC ไม่ถึงระดับ 630 ตามเกณฑ์ ทำให้ไม่สามารถจบการศึกษาในระยะเวลาที่กำหนดที่มีแนวโน้มสูงขึ้น ค่าเฉลี่ยคะแนนทดสอบภาษาอังกฤษของของนักศึกษาระดับปี 3 ของคณะฯ ในการทำแบบทดสอบภาษาอังกฤษประจำปีของมหาวิทยาลัยที่ลดลงทุกปี และเสียงสะท้อนจากอาจารย์ผู้สอนที่เพิ่มมากขึ้นบ่งชี้ถึงทักษะภาษาอังกฤษที่อ่อนลง โดยเฉพะทักษะการเขียนเชิงวิชาการ ที่ส่งผลกระทบต่อผลการเรียนของนักศึกษา ซึ่งเห็นได้จากผลการเรียนและจำนวนนักศึกษาที่ตกออกที่มีแนวโน้มสูงขึ้นทุกปี ปัญหานี้ต้องได้รับการแก้ไขอย่างเร่งด่วนเพื่อยกระดับมาตรฐานทางวิชาการของคณะฯ และคุณภาพของบัณฑิต เพื่อส่งผลให้เกิดภาพลักษณ์ที่ดีต่อคณะฯ

1. **วัตถุประสงค์**
	1. เพื่อพัฒนาทักษะภาษาอังกฤษของนักศึกษาให้ดีขึ้น
	2. เพื่อเสริมสร้างทักษะด้านวิชาการและความคิดเชิงวิเคราะห์ของนักศึกษา
2. **ผู้รับผิดชอบโครงการ**

คณะการบริการและการท่องเที่ยว

1. **สถานที่ดำเนินการ**

คณะการบริการและการท่องเที่ยว

1. **ระยะเวลาของโครงการ**

พฤศจิกายน 2558 – กรกฎาคม 2560

1. **ผู้เข้าร่วมโครงการ**

นักศึกษาและอาจารย์คณะการบริการและการท่องเที่ยว

1. **ลักษณะของการดำเนินงาน**

จัดกิจกรรม/มาตรการ/โครงการย่อย ดังนี้

* 1. พัฒนาศูนย์ให้ความช่วยเหลือและให้คำแนะนำด้านภาษา Language Support Centre (LSC) โดยมีอาจารย์ภาษาอังกฤษและติวเตอร์ประจำศูนย์และทำหน้าที่ดังนี้

 ก. ให้คำปรึกษาในการทำ Assignment และงานเขียนที่ติวเตอร์เป็นผู้ตรวจ

 ข. ให้บริการ Edit การเขียน ในลักษณะ Writing Clinic

ค. จัดเตรียม Self-Study Material ด้านภาษาอังกฤษ ที่พัฒนา Skills ภาษาทุกด้าน รวบรวมคำศัพท์และ Glossary of Terms ที่สำคัญ และมีแนวข้อสอบ TOEIC และแบบฝึกหัดภาษาอังกฤษพร้อมเฉลยหรือแนวคำตอบให้นักศึกษาได้ฝึกปฏิบัติ

* 1. เตรียมความพร้อมอาจารย์และนักศึกษาให้มีความเข้าใจในการใช้ภาษาที่ถูกต้องตามหลักวิชาการ

ก. จัดทำคู่มือการทำ Assignment และวิธีการอ้างอิง (Referencing) และแจกให้อาจารย์และนักศึกษาทุกคนยึดปฏิบัติเป็นมาตรฐานเดียวกัน

 ข. จัดอบรมอาจารย์และติวเตอร์เรื่องการเขียนที่มีประสิทธิภาพและการอ้างอิงที่ถูกต้องตามหลักวิชาการ

 ค. จัดอบรมนักศึกษาวิธีการอ้างอิง (Referencing) ที่ถูกต้อง

7.3 จัดอบรมและจัดประกวดกิจกรรมที่ส่งเสริมทักษะด้านภาษาและความคิดเชิงวิเคราะห์ของนักศึกษา

 ก. Essay Competition

 ข. Public Speaking/Debate/Presentation

 ค. Hospitality/Tourism Business Plan Competition/Business Proposal Development Project

* 1. จัดติวการสอบ TOEIC เทอมละ 1 ครั้ง กลุ่มละ 25 ชั่วโมง โดยนักศึกษารับผิดชอบค่าใช้จ่ายจำนวน 50%

 และคณะฯ สนับสนุน 50% ของค่าใช้จ่ายในการจัดติว

7.5 ส่งเสริมการจัดการสอนที่เน้นพัฒนาความคิดเชิงวิเคราะห์โดยการเขียนที่มีประสิทธิภาพในรายวิชา

 ก. คัดเลือกวิชาที่เน้นทฤษีเป็นวิชานำร่องจำนวน 4 วิชา ชั้นปีละ 1 วิชา

ข. ให้อาจารย์ผู้สอนกำหนดให้มีการเขียนเชิง Argumentative Essay ที่เป็นงานเดี่ยว เป็นส่วนหนึ่งของการวัดผล เช่น มี Assignment แบบสั้น (เช่น 600 - 1,500 คำ ขึ้นอยู่กับระดับชั้นปีของวิชา) จำนวน 2 - 3 ชิ้นต่อวิชา (ขึ้นอยู่กับความยาวของงาน) ที่เน้นการค้นคว้า การอภิปราย ใช้ความคิดเชิงวิเคราห์ และเขียนถูกต้องตามหลักวิชาการและการอ้างอิง อาจารย์ต้องกระตุ้นให้นักศึกษาใช้บริการ Writing Clinic และต้องตรวจและคืนงานพร้อมแสดงความเห็นและให้ข้อชี้แนะให้นักศึกษาภายใน 2 สัปดาห์หลังวันกำหนดส่ง โดยมีเกณฑ์การตรวจที่ชัดเจนและแจ้งเกณฑ์การตรวจให้นักศึกษาทราบล่วงหน้า และอาจใช้แทนการสอบกลางภาค เป็นต้น

7.6 จ้างอาจารย์ภาษาอังกฤษและติวเตอร์ เพื่อรองรับการจัดการสอนที่เน้นพัฒนาความคิดเชิงวิเคราะห์โดยการเขียนที่มีประสิทธิภาพ

 ก. อาจารย์ภาษาอังกฤษจำนวน 1 คน

 มีภาระงานหลักคือ สอนภาษาอังกฤษ 1 รายวิชา ประจำศูนย์ LSC ให้บริการ Writing Clinic จัดเตรียม Self-Study Material สำหรับให้นักษาฝึกภาษาอังกฤษ

 ข. ติวเตอร์จำนวน 4 คน

 ช่องทางที่ 1 รับสมัครเจ้าหน้าที่สายสนับสนุน 2 คน

1. คุณสมบัติ จบการศึกษาคณะฯ หรือสาขาใกล้เคียงระดับปริญญาตรี ระดับเกียรตินิยม และมีคะแนน IELTS 6.0 ขึ้นไป

2) ภาระงานหลัก ตรวจงานนักศึกษาจำนวนรวมประมาณ 200 คน (2 วิชา) อาจช่วยสอนในบางชั่วโมง และงานฝ่ายสนับสุน

 3) ค่าตอบแทนและผลประโยชน์ จ้างเป็นพนักงานเงินรายได้สายสนับสนุน ตำแหน่งนักวิชาการ

ศึกษา เงินเดือน 13,260 + 1,000 (ค่าครองชีพ) = 14,260 บาท และได้รับทุนการศึกษาหลักสูตรปริญญาโท MBA in Hospitality and Tourism (International Program) ของคณะฯ โดยกำหนดสัญญาการชดใช้ทุนการศึกษาในการทำงานเป็นอาจารย์เป็นเวลา 2 เท่าของระยะเวลาการรับทุน

ช่องทางที่ 2 มอบทุนการศึกษาให้แก่นักศึกษา ปริญญาโท MBA in Hospitality and Tourism (International Program) ของคณะฯ 2 คน

1. เป็นนักศึกษาต่างชาติจากทวีปยุโรปในมหาวิทยาลัยคู่ความร่วมมือ มีผลคะแนน IELTS 6.0 ขึ้นไป
2. บูรณาการณ์ทุนการศึกษากับกองทุนวิจัยทุนโครงการพัฒนาศักยภาพการดำเนินงานวิจัยและผลงานตีพิมพ์ของคณะการบริการและการท่องเที่ยว โดยคณะจัดสรรสบทบทุนเพิ่มเติมค่าใช้จ่ายประจำเดือนเดือนละ 4,000 บาท เพื่อให้นักศึกษาทำหน้าที่เป็นติวเตอร์รายวิชาปริญญาตรี

 7.7 ประสานงานกับคณะวิเทศศึกษาในการกำหนดการสอนแบบ CLIL และแก้ไขปัญหาการเรียนการสอนภาษาอังกฤษที่จัดโดยคณะวิเทศศึกษา

แผนปฏิบัติการ

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ที่** | **กิจกรรม** | พย 58 | ธค 58 | มค 59 | กพ 59 | มีค 59 | เมย 59 | พค 59 | มิย 59 | กค 59 | สค 59 | กย 59 | ตค 59 | พย 59 | ธค 59 | มค 60 | กพ 60 | มีค 60 | เมย 60 | พค 60 | มิย 60 | กค 60 |
| 1 | พัฒนาศูนย์ให้ความช่วยเหลือและให้คำแนะนำด้านด้านภาษา Language Support Centre (LSC) |   |   |   |   | เตรียมการ  |   |   |   |   |   |   |   |   |   |   |   |   |
| 2 | เตรียมความพร้อมอาจารย์และนักศึกษาให้มีความเข้าใจในการทำ Assignment ที่ถูกต้องตามหลักวิชาการ และ CLIL |   |   |   |   |   |   |   |   |   |   |   |   |   |   |   |   |   |   |   |   |   |
| 3 | จัดอบรมและจัดประกวดกิจกรรมที่ส่งเสริมทักษะด้านภาษาและ ความคิดเชิงวิเคราะห์ของนักศึกษา |   |   |   |   |   |   |   |   |   |   |   |   |   |   |   |   |   |   |   |   |   |
| 4 | จัดติวการสอบ TOEIC เทอมละ1 ครั้ง  |   |   |   |   |   |   |   |   |   |   |   |   |   |   |   |   |   |   |   |   |   |
| 5 | จัดการสอนที่เน้นพัฒนาความคิดเชิงวิเคราะห์โดยการเขียนที่มีประสิทธิภาพ  |   |   |   |   |   |   |   |   |   |   |   |   |   |   |   |   |   |   |   |   |   |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ที่** | **กิจกรรม** | พย 58 | ธค 58 | มค 59 | กพ 59 | มีค 59 | เมย 59 | พค 59 | มิย 59 | กค 59 | สค 59 | กย 59 | ตค 59 | พย 59 | ธค 59 | มค 60 | กพ 60 | มีค 60 | เมย 60 | พค 60 | มิย 60 | กค 60 |
| 6 | จ้างอาจารย์ภาษาอังกฤษและติวเตอร์ (เริ่มงาน มิย 59) |   |   |   |   |   |   |   |   |   |   |   |   |   |   |   |   |   |   |   |   |   |
| 7 | ประสานงานกับคณะวิเทศศึกษา |   |   |   |   |   |   |   |   |   |   |   |   |   |   |   |   |   |   |   |   |   |

1. **งบประมาณ**

|  |  |  |  |
| --- | --- | --- | --- |
| **ที่** | **รายการ** | **จำนวนเงิน (บาท)** | **หมายเหตุ** |
| 1 | ค่าใช้จ่ายในการจัดทำห้อง LSC พร้อมทั้งครุภัณฑ์ อุปกรณ์เครื่องใช้ หนังสือ และสื่อการเรียนรู้  | 2,000,000 |  |
| 2 | ค่าจ้างอาจารย์ภาษาอังกฤษ ผู้รับผิดชอบ LSC 1 คน วุฒิปริญญาตรี หรือ โท ในสาขาการสอนภาษาอังกฤษหรือสาขาที่เกี่ยวข้อง 1 คน อัตราเดือนละ 40,000 บาท จำนวน 14 เดือน (มิถุนายน 2559 - กรฏาคม 2560) | 560,000 | ค่าจ้าง 35,000 บาท ถ้าวุฒิปริญญาตรี |
| 3 | ค่าจ้างติวเตอร์ชาวไทย 2 คน (14,260 บาท \* 16 เดือน \* 2 คน) | 456,320 | เท่ากับระยะเวลาการเรียนปริญญาโท |
| 4 | ทุนการศึกษาค่าเล่าเรียนหลักสูตร MBA in Hospitality and Tourism Management ของคณะฯ (256,000 บาท \* 2 คน) | 512,000 |  |
| 5 | ทุนการศึกษาโครงการพัฒนาศักยภาพการดำเนินงานวิจัยและผลงานตีพิมพ์ของคณะการบริการและการท่องเที่ยวหลักสูตร MBA in Hospitality and Tourism Management ของคณะฯ (352,000 บาท \* 2 คน) | 832,000 | เบิกจ่ายจากกองทุนวิจัยคณะฯ  |
| 6 | ค่าเพิ่มเงินสบทบทุนการศึกษาติวเตอร์ชาวต่างชาติ 2 คน คนละ 4,000 เป็นเวลา 16 เดือน | 128,000 | เท่ากับระยะเวลาการเรียนปริญญาโท |
| 7 | ค่าใช้จ่ายในการจัดอบรมและจัดประกวดแข่งขัน | 120,000 | 3 โครงการ โครงการละ 40,000 บาท |
| 8 | ค่าสนับสนุนค่าใช้จ่ายลงทะเบียนติว TOEIC ให้นักศึกษาครั้งละ 25 คน 2 ครั้ง คนละ 1,500 บาท | 75,000 | ค่าลงทะเบียนคนละ 3,000 บาท |
| 8 | ค่าจัดทำคู่มือการทำ Assignment และ Referencing จำนวน 1,200 ชุด ชุดละ 50 บาท | 60,000 |  |
| 9 | ค่าใช้จ่ายอื่นๆ  | 50,000 |  |
|  | **รวม** | **4,793,320** |  |

หมายเหตุ ขอถัวเฉลี่ยทุกรายการ

1. **ผลที่คาดว่าจะได้รับ**

9.1 นักศึกษาสามารถสอบผ่านคะแนน TOEIC และจบตามเกณฑ์ ในอัตราที่สูงขึ้น

9.2 นักศึกษาได้คะแนนเฉลี่ยสูงขึ้นในการสอบแบบทดสอบของมหาวิทยาลัย

9.3 นักศึกษามีความรู้ทางด้านวิชาการมากขึ้นและมีผลการเรียนที่ดีขึ้น